אינרום

אינרום תעשיות בנייה בע"מ היא חברת החזקות ישראלית בתחום מוצרי הבנייה, השולטת בחברות "איטונג", "נירלט" וב"כרמית מיסטר פיקס". החברה נסחרת בבורסה לניירות ערך בתל אביב. החברה כלולה במדד תל אביב 125. אינרום נוסדה במקור בשנת 1959 בשם "אורלייט הנדסה" ועסקה בייצור מוצרים מפלסטיק משוריין כדוגמת קסדות קפלס"ט (קסדה מפלסטיק קשיח), ארגזי תחמושת למערכת הביטחון וארונות סעף לחברת החשמל ובזק. בשנת 1965 רכשה התעשייה האווירית מחצית ממניות החברה וב-1977 רכשה את מלוא הבעלות על החברה. בשנת 1981 נרכשה הבעלות על ידי חברת אמפל מקבוצת בנק הפועלים, פועלים השקעות ומספר משקיעי חוץ. בשנת 1992, הונפקו מניות החברה בבורסה לניירות ערך בתל אביב וב-1995 שינתה את שמה ל"אורלייט תעשיית (1959) בע"מ" (וב-2008 ל"אינרום תעשיות (1959) בע"מ"). בשנת 1997, רכשה חברת "אורדן תעשיות" את השליטה בפועלים השקעות שהייתה בעלת השליטה ב"אורלייט", שהפכה לחלק ממבנה פירמידת שליטה של קבוצת דוברת-שרם-קלנר (בבעלות אנשי העסקים אהרון דוברת, יצחק שרם ואביגדור קלנר). בהמשך שינתה הקבוצה את מבנה פירמידת השליטה שלה, שהיה בו ארבע שכבות, כך ש"אורלייט תעשיית" הוחזקה ישירות על ידי "אורדן תעשיות". במקביל הפכה "אורלייט תעשיית" לחברת החזקות, שרכשה את השליטה במספר חברות אחרות, ובמרץ 2000 הועברה גם הפעילות התעשייתית שלה לחברה בת חדשה "אורלייט תעשיות מילניום 2000". ב-2003 הפכה גם הפעילות התעשייתית של "אורדן" לחברה בת של "אורלייט תעשיית". בשנת 1998, רכשה מאריסון השקעות 50% ממניות מפעל הצבעים "נירלט" תמורת כ-4 מיליון דולר. בסוף אותה שנה רכשה גם את חברת הצבעים "אוניברקול" ואיחדה אותה לקבוצה אחת עם "נירלט". בשנת 2001, רכשה "אורלייט תעשיות" את השליטה בחברת "איטונג תעשיות". ובשנת 2002, רכשה "איטונג תעשיות" את השליטה בחברת "שיש אלוני". בדצמבר 2007 השלימה קרן פימי רכישת מחצית ממניות השליטה ב"אינרום תעשיות (1959) בע"מ" מ"גרינסטון תעשיות" (לשעבר "אורדן תעשיות" שהייתה בשליטת חברת "לידר אחזקות"), בנובמבר 2008 רכשה את מלוא הבעלות על החברה. במקביל, רכשה את מניות הציבור ומחקה אותה מהמסחר בבורסה והחברה הפכה לשלד בורסאי. בנוסף רכשה את מניות הציבור בחברת הבת "איטונג תעשיות בע"מ", שגם הייתה חברה ציבורית באותה עת. בשנת 2014 הונפקו שוב מניות החברה בבורסה לניירות ערך בתל אביב, אך לצורך ההנפקה הקימה קרן פימי חברה חדשה בשם "אינרום תעשיות בנייה" כחברת החזקות בתחום מוצרי הבנייה. ב-7 באוקטובר 2023, במהלך התקפת חמאס על קיבוץ ניר עוז, נהרס מפעל "נירלט" של החברה, בעקבות שריפה שהתלקחה במפעל. בינואר 2024 הודיעה אינרום על ביטול עסקה שהיא תכננה לבצע באמצעות נירלט לרכישת פעילות חברת "דקוליין" המתחרה תמורת כ-63 מיליון שקל ולחדש את ייצור מוצריה במפעל זה. זאת עקב הגבלות משמעותיות שהטילה רשות התחרות שגרמו לירידת כדאיות העסקה. במהלך 2024 החברה החלה בשיקום המפעל בניר עוז וחידוש הייצור בו באופן חלקי, ובמקביל שכרה אתר חלופי באזור התעשייה עמק שרה והחלה גם ביובא של מוצרים ממפעל ביוון. חברת איטונג בע"מ אלומלייט פרודקשן בע"מ (55%). נרכשה בדצמבר 2023. חברת כרמית מיסטר פיקס בע"מ חברת נירלט צבעים בע"מ אתר האינטרנט הרשמי של אינרום אינרום תעשיות בנייה בע"מ, באתר הבורסה לניירות ערך בתל אביב אינרום תעשיות בנייה בע"מ, באתר "מאיה" אינרום, באתר Crunchbase (באנגלית) אינרום תעשיות בנייה בע"מ: נתונים כספיים באתר מאי"ה. ,אורלייט' יקלוט עשרות עובדים הסכם קיבוצי מיוחד - לפני חתימה, דבר, 5 במאי 1960 התעשיה האווירית תפוצל למפעלים נפרדים, הצופה, 8 בדצמבר 1965 התעשיה האווירית תרכוש כל מניות חב' "אורלייט", דבר, 6 בספטמבר 1977 לשוק האזרחי בסטנדרטים צבאיים, מעריב, 27 באוגוסט 1985 פועלים השקעות תרכוש מניות אמפל באורלייט לפי שווי ההון העצמי, באתר גלובס, 22 בדצמבר 1996 אורדן: איך הופכים תוך שנה מחברה תעשייתית לקונצרן, באתר גלובס, 5 באוקטובר 1997 פועלים השקעות תחלק לבעלי מניותיה את אורלייט כדיבידנד בעין, באתר גלובס, 9 באוגוסט 2001 רותם שטרקמן, לידר תרכוש את מניות אורדן בפועלים השקעות, באתר הארץ, 21 באוקטובר 2001 המכשולים הוסרו - אורדן ואורלייט בדרך למיזוג, באתר גלובס, 10 בדצמבר 2003 שי שלו , ‏אורלייט תרכוש מתד אריסון %50 ממניות נירלט תמורת כ-4 מיליון דולר, באתר גלובס, 8 ביולי 1998 תחילתה של מלחמת הצבע: אורלייט מול טמבור, סיבוב ראשון, באתר גלובס, 26 בדצמבר 1998 נחתמה עיסקת איטונג; אורדן תרכוש המניות בנאמנות עבור אורלייט, באתר גלובס, 6 בדצמבר 2001 בצל הרשעתו בקרטל המרצפות: יצחק אלוני מוכר מניותיו בתשלובת אלוני, באתר גלובס, 24 ביוני 2002 שי שלו, ‏פימי משתלטת על אינרום: תרכוש את החלק של גרינסטון תמורת 105 מיליון שקל, באתר גלובס, 26 בנובמבר 2008 דוח מיידי על תוצאות הצעת רכש לאיטונג תעשיות בע"מ 16/09/2008 באתר "מאיה" מיכאל רוכוורגר, האקזיט של דוידי: מנפיק את אינרום תעשיות בנייה לפי שווי של 1 מיליארד ש', באתר TheMarker‏, 27 באפריל 2014 רון שטיין, ‏דוידי וקרן פימי בדרך לאקזיט נוסף באמצעות חברת אינרום, באתר גלובס, 27 באפריל 2014 יורם גביזון, אינרום קיבלה מקדמה של 100 מיליון שקל כפיצוי על הנזקים במפעל נירלט, באתר TheMarker‏, 23 באוקטובר 2023 מיכאל רוכוורגר, רשות התחרות הערימה קשיים ואינרום ביטלה את עסקת דקוליין-נירלט, באתר TheMarker‏, 31 בינואר 2024 דותן לוי, אינרום ממשיכה לשקם את נירלט; המנכ"ל: "אנחנו לא מאלה שעוצרים, אלא מתמודדים", באתר כלכליסט, 29 במאי 2024 רוי שיינמן, אינרום רוכשת את השליטה באלומלייט תמורת 192.5 מיליון שקל, באתר ביזפורטל, 31 בדצמבר 2023